
AN  DARA  COMHRADH. 


Dleasdanas  Eaglais  Dht  gahhaìl  ris  gach  òrdugh  agus 
gnè  aoraidh  à  dlC  òrduich  Dia  Va  a  Fhocal  's  an  coimlt- 
eadgufior-ghlanandguh-iomlon. 


Eoghan.  O  'n  bha  thu  cho  deònach  barrachd 
seanachais  a  bhi  eadarainn  aig  a  chòdhail  mu 
dheireadh  's  mi  bhi  toirt  cuairt  an  rathad 
co  dhiubh,  smuainich  mi  sealltuinn  a  stigh  's  an 
dol  seachad  a  dh'  fhaicinn  ciod  an  gìeus  's  am 
bheil  thu  'n  diugh.  Tha  mi  'n  dòchas  gu  'n 
robh  thu  o  'n  àm  sin  a  breithneachadh  mu  na 
ceistibh  a  bha  measg  ar  làmh — aig  a'  chòmh- 
radh  mu  dheireadh,  agus  's  e  mo  dhòchas  gu  'n 
cuir  thu  d'  aonta  ris  an  fhìrinn  inhòir  so,  gur 
e  Focal  an  Tighearn  an  aon  riaghailt  is  còir 
do  gach  Eaglais  a  leantuinn  a  thaobh  pongan 
agus  dhleasdanasan  na  cliadhachd. 

Donncha.  Bha  mi  a'  smaoineachadh  orra 
agus  a'  beachd-smaoineachadh  orra  cuideachd ; 
agus  sin  aig  amaibh'n  uair  bu  cheart  cho  mhaith 
leam  m'  aire  agus  mo  smuaintean  a  shuidhea- 
chadh  air  nithibh  eile.  Bha  cuid  dhiubh  cho 
annasach  dhomh  's  nach  robh  e  comasach  dhomh 
m'  aire  a  thogail  dhiubh;  agus  cuid  eile  dhiubh 
'g  am'  lìonadh  le  leithid  do  uamhas  agus  doeagal 
's  gu  'n  dùraichdinn  am  fuadachadh  air  falbh 


'n  uair  nach  b'  urra  mi.  'S  aim  a  clh'  fhosgaiì 
thu  saoghal  ùr  do  m'  rosgaibh,  ach  o  S  cha  b' 
ionann  e  's  an  saoghal  air  an  d'  fhosgail  ar  ceud 
sinnseara  an  sùilean  'n  uair  a  chruthaicheadh 
iad,  anns  nach  faicteadh  creutair  no  cuspair,  ach 
creutairean  agus  cuspairean  òga,  àillidb,  mais  : 
each,  cosmhuil  riutha  fèin — 's  ann  bu  chos- 
mbuile  e  gu  mòr  ris  an  t-saoghal  a  chòrahlaich 
sùilean  Koaih,  'n  uair  air  dha  còmhdachadh 
na  h-àirce  a  thogail,  nach  robh  r'  a  fhaicinn  leis 
ach  saoghal  falamh,  fàs,  an  coimeas  ris  an  t- 
saoghal  ]àn,  luaineach,  ris  an  robh  e  air  a 
chleachdamh  mu  n  do  bhàthadh  gach  dùil  bheò 
a  bha  'air  'uachclar; — s'  ionann  dhomhsa  ann  an 
tomhas  mòr  's  mar  dh'  èirich  dhà-san :  s'  ionann 
mo  chor-sari  cor  a  mharaiche  a  bha  cho  earb- 
sach  as  'achdraichibh  's  gu  'rn  b'  i  a  bharail  gu  'n 
robh  iad  do-ghluasad  leis  an  doininn  bu  treise 
a  shèideadh,  'n  uair  air  dha  dusgadh  as  a  chodal, 
a  fhuair  se  e  fèin  air  'fhuadachadh  as  a  chala 
shàmhach  's  an  do  thilg  e  a  mach  iad,  's  an 
cladach  's  am  fearann  a'  dol  gu  bras  as  a  sheal- 
ladh.  Chuir  do  chainnt  m'  inntinn  gu  ro  mhòr 
tre  a  eheile — ghluais  agus  charaich  thu  ann 
an  tomhas  nach  beag  achdraichean  mo  mhuin- 
ghinn  agus  m'  earbsa.  Cha  'n  fhios  domh  gu 
ro  mhaith  ciod  a  their,  no  a  ni  mi.  'S  ionann  mi 
agus  soitheach  eadar  dha  lunn  nach  eil  aon 
chuid  fodha  no  'n  uachdar:  bhithinn  pailt  cho 
foistneach  'n  am  inntinn  mur  bithinn  air  mo 
tharruing  gu  connspoid  idir;  agùs  na  'n  tugadli 
an  diugh  dhachaidh  an  là  'n  dè,  cha  deanainn 
a  rithist  an  ni  gòrach  a  rinn  mi ;  ach  tha  m' 
inntinn  ag  innseadh  dhomh  gu  'n  robh  mòran 


firinn  'n  ad  chainnt.     Tha  mi  ag  aontachadh 

leat  an  f  had  so,  o  'n  leig  Dia  ris  'inntinn  do 
'n  duine  'n  a  fhocal,  araon  a  thaobh  nan  nithe 
is  còir  dha  a  chreidsinn  mu  a  thimchioll  fèin  's 
gach  dleasdanas  tha  fiachaichte  air  an  duine  a 
choimhead,  gur  còir  dha  'f  hocal  naomha  a  gha- 
bhail  mar  a  phrìomh  riaghailt,  agus  nach  bu 
chòir  dha  focal  dhaoine chur  air  an  aon  bhonn  ris. 
Ebghan.  Ro  mhaith,  a  Dhonnchaidh  !  seas 
ris  a'  bheachd  sin — seas  ris  a  deiream,  agus  ann 
an  ùine  gun  bhi  fada,  chi  thu  gu  'n  d'  amais 
thu  air  grunnd  as  nach  spìon  gaoth  no 
doinionn  d'  achdraichean ; — seadh  chi  thu 
aitreabh  do  dhòchais  air  a  bonnachadh  air 
stèidh  nam  fàidhean  agus  nan  abstol,  air  do 
Iosa  Criosd  e  fèin  bhi  'n  a  clilach-chinn  na 
h-oisne.  Tha  aon  phong  do  d'  chreidimh,  seadh 
pong  no  dhà,  fallain  agus  sgiobtuireiì  gu  leòir — 
seadh  do  Chreud  uile,  'n  fhàd  's  a  tha  i  air  a 
tarruing  o  fhocal  an  Tighearna.  Tha  i  fallain 
gu  leòir  anns  a'  phuing  so; — Cha  'n  'eii  ami  ach 
an  t-aon  Dia  beò  agus  fior,  agus  tha  tri  pearsa 
anns  an  diadhachd.  Tha  sinne,  is  Eireachdaich 
ann,  a'  co-aontachadh  leibh  anns  an  dà  f  hìrinn 
mhòir  agus  chudthromach  so.  Ach,  tha  sinne 
a'  cumail  a  mach,  nach  'eil  cuspair  aoraidh  eile 
ann'  ach  am  Bith  mòr  agus  glòrmhor  so,  an 
Tri-aon  Dia  so,  agus  tha  sinn  os  bàrr,  a'  cur  dà 
pheacadh  mhòr  as  bhur  leth-sa; — agus  is  iad  so 
iad. — Gum  bheil  sibh  a'  deanamh  aoraidh  do 
ioraadh  cuspair  eile  a  bharrachd  air-san  ; 
gu  'm  bheil  sibh  a'  deanamh  aoraidh  dha-san 
ann  an  rathad  a  tha  oilbheumach  dha,  agus 
air  a  thoirmeasg   leis; — seadh,  agus   ann  an 


aoradh  dha,  gu  'm  bheil  sibh  a  cur  barrachd 
muinghinn  gu 'm  bi  bhur  n - aoradh taitneach leis, 
ann  an  Eadar-mheadhonaireachd  eile  na  ann 
an  eadar-mheadhonaireachd  a  Mhic  ionmhuinn, 
air  am  bheil  sibh  anns  an  ni  so,  cho  maith 
's  ann  an  iomadh  ni  eile  a'  deanamh  dimeas  agus 
tàir  air. 

Donncka.  Air  d'  athais,  Eòghain  ;  na  tig  cho 
fhìor  bhras  aguscho  chabhagachorm.  Cha'n'eil 
midìreach  mar  ubhall  air  bhàrr  gèige  làn  abuich 
gu  tuiteam  'n  ad  bheul.  Cha  'n  f'hìor  duit  air 
aon  chora  ràdh  gubheil  sinne  a'  toirt  an  aoraidh 
sin  do  chuspairibh  eile  a  bhuineas  do  Dhia  a 
mhàin.  Cha  'n'  eil,  Eòghain  ;  ma  chuireadh  a 
leithid  so  do  ni  as  ar  leth,  's  ann  aon  chuid  le  'r 
dearg  naimhdibh  a  rinneadh  e — no  le  daoinibh 
mur  robh  iad  naimhdeil  dhuinn,  a  bha  tur 
aineolach  mu  'n  chùis  mu  'n  robh  iad  a'  labh- 
airt.  Tha  mise  ag  ràdh  riut  nach  'eil  ar  n- 
Eaglais-ne  ciontach  do  'n  ni  so  a  tha  thusa  a 
cur  as  ar  leth ;  agus  tha  e  'n  a  ni  uamhasach 
dhuitse  a  leithid  so  do  ni  a  chur  as  ar  leth. 

Eòghan.  Ma  tha  mise  bras,  a  Dhonnchaidh, 
cha  lethsgeul  sin  duitse  a  bhi  cho  teith.  Cha 
'n  'eil  sinne  a'  cur  as  bhur  leth  gu  bheil  meas 
Dè  agaibh  air  na  naoimh  ann  an  glòir.  Ud  ! 
ud  !  cha  'n  'eil,  a  Dhonnchaidh,  olc  's  mar  tha 
chùis,  cha  'n  'eil  i  mar  sin.  Ach,  nach  'eil  earr- 
rann  mhòr  do  'n  aoradh  a  tha  sibh  a'  toirt  do 
Dhia  a  co-sheasamh  ann  an  athchuingibh  ? 

Donncha.  Tha,  gun  teagamh — 

Eòghan.  Agus  am  breug  gu  'm  bheil  thu  a 
cur  athchuingean  suas  ris  na  naoimh  ?  Cha  'n 
urrainn  thu  sin  a  ràdh.     Tha  mi  ionann  agus 


cinnteach  gur  iomadh  iad  na  h-athchuingean 
a  chuir  thu  fein  a  suas  riutha ;  agus  sin  air 
do  dhà  ghlùn ;  agus  le  mòr  urrara  agus 
dhùrachd  cuideachd.  Mur  d'  rinn  thusa  so 
gu  minic,  is  caora  dhubh  's  an  trend  thu  !  An 
do  chuir  thu  ùrnuigh  riamh  suas  ris  an  òigh 
Muire  ì  An  d'  iarr  thu  riamh  deadh-ghean  no 
comain  oirre  ?  Seadh,  ris  an  Abstol  Peadar 
agus  Pòl,  an  Naomh  Mìcheil,  agus  iomadh  eile 
abharrachd  orra,adh'fheudainnainmeachadh  ? 
Am  breug  a  tha  mia'  cur  as  do  leth'n  uair  a  their 
mi  gu  'n  d'  rinn  thu  so,  cha  'n  'eil  f  hios  agam 
nach  d'  rinn  thu  e  an  diugh  fèin.  Cha  chuir- 
eadh  e  ioghnadh  orm  na  'n  labhradh  tu  gu  saor 
rium,  ged  aidicheadh  tu  gu  'n  d'  rinn  thu  air  do 
dhà  ghlun  air  maduinn  an  latha  an  diugh  e. 

Donncha.  Agus  ged  aidichinn  gu'n  d'rinn,an 
abradh  tusa  gu  'm  b'  e  so  a  bhi  'g  aoradh  dhoibh  ? 
'S  ged  aidichinn  gu  'm  d'  rinn  mi  e  air  rao  dhà 
ghlhn  le  mòr  urram,  an  canadh  tu  rium  gu  'ra 
b'  aoradh  so ;  gu  'n  d'  rinn  mi  ni  cèarr — ni  a 
bheireadh  oilbheum  do  Dhia  ?  An  ionann 
a  bhi  a'  guidheadh  gu  'n  deanadh  iad  so  ùrnuigh 
ri  Dia  as  mo  leth,  agus  a  bhi  'g  am  meas  fèin 
mar  chuspairaibh  aoraidh  ? 

Eòghan.  Cba  'n  'eil  mi  smaoineachadh  ged 
a  theirinn  sin,  gu  'm  bithinn  am  mear- 
achd.  Ach  chuirinn  ceist  no  dithis  eile  ort  rau 
'n  cuir  sinn  a'  phong  sinn  a  leth-taobh.  Agus  is 
iad  so  iad.  Cionnus  a  thu  fios  agad  gu  'm  bheil 
an  t-iomlan  dhìubh-san  ris  an  abair  thu 
naoimh  air  nèamh  idir?  Agus  ged  a  tha ; 
Cia  mar  a  tha  fios  agad  gu  'n  cluinn  iad  d'  ùr- 
nuigh,  no  gur  maith  leotha  gu  'n  cuireadh  tu 

ùrnuigli  a  suas  riutha ;  no  gu  'n  dean  iad  na 
nithe  a  tha  thu  a'  cur  mu  'n  coinneamh  ?  no 
gu'm  faigh  iad  dhuit  an  gean  maith  a  tha  thu 
'g  iarruidh  ?  .Agus  so  ceist  eile  a  chuirinn 
riut.  Am  bheil  Focal  Dhè  a'  toirt  ùghdarrais 
dhuit  gabhail  seachad  airCriosd  led'athchuing- 
ibh  agus  an  càradh  aon  chuid  ann  an  làmhaibh 
a  mhàthar  no  ann  an  glacaib-h  aon  d'  a  abstoil 
no  d'  a  naoimh  ?  Freagair  thusa  dhomhsa  na 
cei:  fean  sin  an  òrdugh,  agus  an  sin  innsidh 
mise  dhuit  mo  bheachd,  agus  aobhar  mo  bharail 
co  dhiubh  a  tha  no  nach  'eil  an  gnè  aoraidh  so 
ceart  no  cèair — a  reir  focail  Dhè,  no  calg- 
dhìreach  'n  a  aghaidh. 

Donncha.  Cha  'n  'eil  e  a  lathair  soirbh  do 
cheistean  fhuasgladh.  Cha  do  smaoinich  mise, 
Eòghain,  teagamh  a  chur  ann  am  fìanuisna  h- 
Eaglais,  oir  tha  mi  ag  amharc  oirre  mar  phost 
agus  stèidh-dhaighnich  na  fìrìnn.  Theag- 
aisgseadh  dhomh  a  creidsinn,  agus  tha  mi  gu 
dionghmhalta  a'  creidsinn  gu  'm  bu  pheacadh 
dhomh  ionad  no  caidreamh  a  thoirt  clo  theag- 
amh  no  do  amharus  ann  an  aon  ni  a  tha  'n 
Eaglais  a'  teagasg  dhomh.  An  saoil  thusa  gu 
'm  bheil  e  mar  fhiachaibh  orm  na  h-uile  ni, 
Eoghan,  a  thuigsinn  a  tha  mi  a'  creidsinn  ? 

Ebglian.  Foghnaidh  leam  an  fhreagairt 
so  a  thoirt  do  d'  cheist,  gu  'm  bheil  Dia  ag 
iarruidh  oirnn  a  bhi  a  ghnàth  ullamh  gu  freog- 
radh  a  thoirt  maille  ri  ceannsachd  agus  eagal 
do  gach  uile  dhuine  a  dh'  iarras  oirnn  reuson 
an  dochais  a  tha  annainn. 

DonncJia.  Faic,  a  thaobh  cuid  do  na  naoimb  a 
dh'ainmich  thiijthà  lan  fhios  againn  gu  'm  bheil 


iadsan  air  nèamh.  Co  a  chuireadh  teagamh 
's  am  bith  gu  'm  bheil  an  naomh,  Abstol  Pea- 
dar,  Pol,  agus  na  h-Abstoil  air  fad,  ann  ? 

Ebghan.  Cha  chuir  duine's  am  bith,aDhonn- 
chaidh,  a  tha  a'  creidsinn  nan  sgriobtuirean  ; 
ach,  c'  air  son  ?  A  chionn  gu  'm  bheil  an  creid- 
imh  anns  an  ni  so  a'  faighinn  barrantais  o 
Fhocal  Dhè  ;  agus  cha  'n  'eil  mise  a*  cur  teag- 
aimh  nach  'eil  iomadaidh  eile  do  na  naoimh  d'  a 
'm  bheil  sibhse  a'  deanamh  aoraidh  (oir  aoradh 
tha  sibh  a'  toirt  dhoibh,  ged  nach  soirbh  leibh 
so  aideachadh),air  nèamh,  cuideachd.  Ach  tha 
mi.  làn  chinnteach  nach  'eil  an  t-iomlan  diubh 
ann,  oir  is  èigin  do  dhaoinibh  a  bhi  'n  an  naoimh 
air  thalamh  mu  'm  bi  iad  'n  an  naoimh  àir 
nèamh,  Agus  ma  dh'fheudar  creideas  idir  a 
thoirt  do  fhianuis  duine,  cha  bu  naoimh  ann 
an  cainnt  no  ann  an  beusaibh,  àireamh  nach 
beag  do  na  bheil  air  am  meas  'n  an  naoimh  le 
d'  Eagìais-sa,  a  Dhonnchaidh.  Ach,  feud- 
aidh  e  bhi  a  rèir  beachd  eile  a  tha  thusa  ag 
altrum,  ged  a  bhàsaich  iad  'n  am  peacaibh  gu  'n 
do  dhealaich  iad  riutha  's  an  ionad-ghlanaidh 
a  sholair  d'  Eaglais-sa  air  son  na  seirbhis 
f  heumail  sin.  Ach,  abair,  air  ssàfh  ar<mmaid, 
gu  'm  bheil  an  t-iomlan  dhiubh  ann,  cia  mar  tha 
thu  cinnteach  gu  'n  cluinn  iad  d'  ùrnuigh.  Dh' 
f  heumadh  iad  a  bhi  bior-chluasach  gu  deimhin 
ma  tha  so  'n  an  cumhachd.  An  saoil  thu, 
Dhonnchaidh,  gu  bheil  na  naoimh  uile-làth- 
aireach  no  uile-lèirsinneach  ?  Agus  mur  h-'eil 
iad  mar  sin,feudaidh  e  bhi  gu  'n  tuig  thusa  agus 
gu'n  innis  thu  dhomhsa  cia  mar  thaiad  a'  cluinn- 
tinn  d'  ùrnuighean.    Ach  aidicheam  dhuit  gur 

solas  so  a  tha  tuilleadh  's  àrd  air  mo  shon-sa  ; 
ach,  mur-'eil  a'  bhuaidh  so  aca,  nach  faoin  's 
nach  dìomhain  a  hhi  'g  ùrnuigh  riutha. 

Donncha.  Cha'n  'eil  do  cheist  soirbh  fhuas- 
gladh.  'S  ni  cinnteach  a  rèir  fianuis  na  tuigse 
nàdurra  a  bhuilich  Dia  oirnn,  nach  'eil  bith  s'  a' 
chruthachadh  gu  lèir  da  'n  comasach  a  bhi  uile- 
làthaireach  ach  Dia  a  mhàin  :  agus  tha  e  soil 
leir  nach  cluinn  na  naoimh  na  h-ùrnuighean  a 
chuirear  suas  riutha  anns  an  rathad  sin.  Agus 
a  dh'  innseadh  na  fìrinn  duit,  cha  'n  urrainn 
dhomh  f  hèin  a  thuigsinn  cionnus  a  chluinneas 
siad  iad  idir;  ach  air  a  shon  sin.,  cha  'n  'eil  teag- 
amh  agam,  gu  h'  àraid  cha  robh  riamh  gus  a 
so,  nach  cluinneadh  : — cha  bhuin  e  do  thùr  no 
do  thuigse  bhi  a'  cur  athchuingean  suas  riutha 
idir  mur  cluinn  iad,  's  co-ionann  so  's  a  bhi  labh- 
airt  ri  bodhar,  no  ri  duine  'n  a  shuain  chodail. 
Ach,  ged  nach  tuig  mise  so,  's  cinnteach  gu 
bheil  an  Eaglais  a  theagaisg  a'  phong  so  dhomh 
mar  earrann  do  m'  chreud  a  lan-thuigsinn 
nam  briathran  so — "  Creideam  os  bàrr  gur 
dligheach  air  aoradh  agus  ùrnuigh  na  naoimh 
a  tha  a'  rioghachadh  maille  ri  Criosd,  agus  gu 
bheil  iadsan  a'  guidheadh  air  ar  son-ne,  agus  gur 
còir  àrd  mheas  a  bhi  againn  air  ni  's  mair- 
eann  cìiubh"  (their  relics). 

Eòghan.  Tha  fhios  agam  gu  maith  's  gu  ro 
mhaith  gur  h-e  so  aon  do  phongaibh  na  creuda 
no  na  h-Aidmheil  a  chuireadh  a  mach  le  Pius 
IV.,  agus  ris  am  bheil  sibh  uile  a'  cur  bhur  'n 
aonta. — Ach  fuasgail  an  treas  ceist  a  chuir  mi 
ruit  mu  'n  chùis  so.  Am  bheil  làn-chinnt  agad 
ged  a  bhiodh  e  'n  an  cumhachd  do  chluinntinn, 

gu  'm  bu  ni  taitneach  leotha  gu  'n  cuireadh  tu  d' 
athchuingeansuasriutha?  Am  bheil  làn-chirmt 
agad  guu  tigeadh  so  riutha  ?  Tha  f  hios  maith 
gu  leòir  agad  nach  iarradh  tu  deadh-ghean  no 
comain  air  comh-chreutair  air  thalamh,  na  'm 
biodh  fhios  agad  roimh  làimh  gu  'n  gabhadh  e 
gu  h'  olc  e.  C'  àit,  ma  ta,  am  bheil  do  bharrant 
dòchais  gu  'n  còrd  aon  chuid  d'  aoradh  no  d' 
ùrnuigh  riutha  ?  Cuimhnich  gu  'm  feum  thu  an 
ni  so  a  chòmhdachadh  trid  Focal  an  Tighear- 
na.  Cha  ghabh  mi  beul-theagasg  abstoil  no 
Pàpa,  Easbuig,  no  Eaglais,  uait.  Thoir  an  Jagh 
agus  an  fhianuis  ort,  Focal  an  Tighearna — 
"  Mur  labhair  thu  a  rèir  an  f  hocail  so  's  ann  a 
chionn  nach  'eil  solus  annad." — Is.  viii.  20. 

Donncha.  Is  gann  a  tha  e  'n  a  ni  modhail 
no  seirceil  dhuit  a  bhi  'g  iarruidh  dearbhaidh 
orm-sa  à  leabhar  air  nach  'eil  tomhas  m'  eòlais 
ach  gann.  Cha  'n  'eil  teagamh  agam  air  a  shon 
sin,  ged  nach  urrainn  dhomhsa  so  a  dheanamh, 
nach  gabh  e  deanamh  le  fear  no  dhà. 

Eòyhan.  Tha  mise  ag  ràdh  riutsa  nach 
gabh, — nach  'eilCaibideil  no  rann  do'nfhianuis 
dhìleis  agus  fhìrinnich  sin  a'  toirt  gnùis  air 
bith  do  'n  phonga  chlì  agus  thoibheumaich ;  an 
àite  sin  tha  mi  ullamh  air  a'  chaochladh  a  dhe- 
arbhadh  : — nach  'eil  e  dligheach  no  ceadaichte 
gnè  aoraidh  air  bith  a  thabhairt  do  dh  'ainglibh 
no  do  na  naoimh,  biodh  iad  aon  chuid  air 
nèamh  no  air  thalamh — rud  a  tha  thusa  agus 
d'  Eaglais  a'  deanamh,  's  nach  comasach  dhuit 
'àicheadh  le  fìrinn  no  onoir.  Nach  gabh  thusa 
beachd  air  giìilan  an  Abstoil  Phòil  's  a  cho- 
shaothraichean  aig  àm  sònruichte,  mar  tha  e  air 

a  chur  sìos  anns  a  xiv.  caibideil  do  leabhar 
Gnìomharra  nan  Abstol,  agus  air  giùlan  an  aoin 
sin  do  Abstolaibh  Chriosd  ris  an  abair  Ceann 
d'  Eaglais-sa  (ged  nach  'eil  ain  barrantas  is 
lugha  aice  o  Fhocal  an  Tighearna  sin  a  dhean- 
amhj  "  Prionnsa  nan  Abstol."  Aig  àm  eile, 
nach  faic  tha  gu  'n  do  dhiùlt  iad  sud  ìobairtean 
aig  làimh  dhaoine  borba  Lycaonia,  'n  uair  a  bha 
iad  ullamh  gu  gabhail  riutha  mar  dhèibh  ;  agus 
esan  aoradh  aiglàimh  Chorneliuis  an  ceannard 
ceud,  mar  tha  'n  Eachdraidh  naomh  ag  inns- 
eadh  dhuinn  anns  an  Leabhar  Cheudna  anns 
an  X.  Caibideil — "  Seas  suas,"  ars  esan,  "  oir  is 
duine  mise  mar  thu  fèin."  'S  nach  faic  thu  aon 
eile  do  'n  chomunn  bheannaichte,  a'  diùltadh 
aoraidh  o  'n  Abstol  Eoìd,  Taisbean  xix.  10 — 
"Agus  thuit  mi  sìos  aig  a  chosaibh  chum 
aoradh  a  dheanamh  dha  :  agus  thubhairt  e 
rium,  feuch  nach  dean  thu  e ;  is  comh-sheir- 
bhiseach  dhuit  fèin  mise,  agus  do  'd'  bhràithribh 
aig  am  bheil  fianuis  Iosa  :  dean  aoradh  do 
Dhia.  Agus  a  rìs,  faic  an  ni  ceudua  air  a  thoir- 
measg  do  'n  Abstol  cheudna  le  aon  do  ainglibh 
na  glòire. — Taisbean  xxii.  9.  Ach,  mur  leòir 
leat  mar  chòmhdachadh  air  mo  bheachd-sa,  mu 
'n  teagasg  so,  na  h-earrannansin  do  FhocalDhè, 
a  dh'  ainmich  mi  cheana,  nach  gabh  thu  geur 
bheachd  air  freagairt  Chriosd  'n  uair  a  bhuair- 
eadh  esan  leis  an  Diabhul,  gu  tuiteam  sìos 
agus  aoradh  a  dheanamh  dha. — Mat.  iv.  10. 
"Imich  air  mo  chùl-thaobh  a  shàtain :  oir  a  ta  e 
sgrìobhta,  Bheir  thu  aoradh  do'n  Tighearna  do 
Dhia,  agus  dhà-san  'n  a  aonar  ni  thu  seirbhis." 
Tha  'n    Tighearna — fad-sheallach  a  Dhonn- 

cìiaidh ;  chi  esan  a'  chrìoch  o  'n  toiseach ; 
chunnaie  e  fada  roimh  làimh  gu  'n  sleamhnai- 
cheadh  an  Eagìais  uaith  'n  a  dìlseachd  anns  a' 
cheart  ni  so  anns  am  bheil  d'  Eaglais-sa  a'  cur 
eas-urram  air;  agus  cha  do  dhìobair  e  sanas 
agus  rabhadh  a  thoirt  seachad  'n  a  thrà.  Faie 
so  o  bheul  an  Abstoil  Phòil  'n  a  litir  gu  Eaglais 
Cholose.  Caib.  ii.  18.  "Na  mealladh  aon 
neach  bhur  duais  uaibh  le  irioslachd  thoileil 
agus  aoradh  do  ainglibh,  a'  f  òirneadh  a  steach 
gu  dàna  a  chum  nan  nithe  nach  fac  e,  gu 
dìomhain  air  a  shèideadh  suns  le  'inntiun  f  heòl- 
mhoir  fèin."  Cuimhuich  a  nis,  a  Dhonnch- 
aidh  gu  'n  d'  aontaich  thu  gur  h  -e  Focal  an 
Tighearna  an  aon  riaghailt  a  thigeadh  dhuinn 
a  leantuinn  ann  an  nithibh  spioradail.  Ciod 
a  their  thu  nis  mu  d'  Eaglais,  a  tha  a'  tabhairt 
gnùis  agus  misnich  do  'n  leithid  sin  do  theag- 
asgaibh  ?  Seadh,  a  tha  toirt  barrachd  misnich 
dhuit  d'  ùrnuigheanachur  ann  an  làmhaibh  nan 
Naomh  nach  gabh  uait  iad  's  nach  cluinn  iad, 
na  ann  an  làmh  an  Fhir-Shaoraidh  a  chi,  a 
chluinneas,  agus  a  fhreagras  ;  agus  is  e  an  aon 
slighe  tre  'm  feud  sinn  teachd  le  misnich  agus 
dànachd  gu  Righ-chaithir  nan  gràs,  an  Ti  Uile- 
bheannaichte  a  bhàsaich  air  son  ar  ciontan, 
's  a  dh'  èirich  a  chum  ar  f  ìreanachaidh.  Ciod 
a  their  thu  ris  na  nithibh  so,  a  Dhonnchaidh  ? 
Donnchadh.  Mata,  Eòghain,  Cha  ro  mhaith 
a  tha  fios  agam  fèin  ciod  a  their  no  f  hreagras  mi, 
ach  a  dh'  aindeoin  na  thubhairt  thu,  's  na  thar- 
ruing  thu  stigh  as  a'  Bhìoball,  a  dheardhadh  do 
bheachd,  (agus  gun  teagamh  tha  iad  sin  ro 
chudthromach),  shoilinn-se  agus  theagaisgeadh 

dhomh  a  chreidsinn,  gur  h-iomchuidh,  araon  a 
thaobh  ainglean  agus  naomh  ann  an  glòir,  na 
'n  cluinneadh  iad  ar  n-athchuingean  gu  'n  gabh- 
adh  iad  truas  do  'r  càs ;  agus  ma  tha  iad  a' 
mealtuinn  uiread  do  chomunn  agus  do  ghràdh 
Dhè,  gu  'n  tagradh  iad  as  ar  leth  ;  agus  tha  mi 
'm  barail  ma  ni  iad  so,  gur  dùth  gu  'm  faigh  iad 
èisdeachd ;  agus ag  altrum  na  baralach  so,  tha  mi 
a'  faicinn  saorsa  agam  a  bhi  'g  aoradh  dhoibh. 
Eìjghan.  Seadh  direach,  Eòghain,  tha  thu  a' 
cur  romhad  an  ni  sin  a  dheanamh  a  tha  Dia 
'n  a  Fhocal  a'  toirmeasg  dhuit, — ni  a  bha  na 
naoimh  a'  diùltadh  'n  uair  a  bha  iad  air  chuairt 
anns  an  f  hàsach  so  ; — ni  aig  nach  'eil  do  stèidh 
no  do  bhunchar  ach  beachd  agusbarail  dhaoine; 
seadh,  a  Dhonnchaidh,  's  fèarr  leatsa  slighe  a 
dheanamh  dhuit  fèin  gu  sonas,  no  gluasad 
anns  an  t-slighe  a  dh'  fhosgail  Dia  dhuit,  agus 
a  choisrigeadh  le  'aon-ghin  mhic  a  ghràidh. 
Thoir  an  aire  ciod  mu  'm  bheil  thu.  Ma  tha 
thu  'n  ad  sheasamh  air  ionad  sleamhuinn,  lom, 
cha  'n  ionad  cothromach  air  am  bheil  thu. 
Tha  thu  cur  romhad  buanachadh  ann  an 
eas-urram  a  thabhairt,  agus  dimeas  uamhasach 
a  dheanamh  air  Criosd.  Esan  nach  toir  urram 
do'n  Mhac,  's  nach  gabh  ris  mar  Eadar-mheadh- 
onair,  tha  e  a'  diùltadh  urram  a  thabhairt  do  'n 
Athair  cuideachd.  Cuiream  a'  cheist  so  riut. 
C'  air  son  a  shealladh  tu  sìos  air  a'  Mhac,  a 
Dhonnchaidh,  's  a  rachadh  tu  le  d'  athchuing- 
ibh  a  dh'  ionnsuidh  a  mhàthar  no  neach  eile  ? 
Abair,  (ni  nach  'eil  cinnte  's  am  bith  agad  air), 
gu  'm  bheil  iad  comasach  air  d'  ùrnuighean  a 
chluinntinn,  an  saoil  thu  gu  'm  bheil  barrachd 

truais,  gràidh,  agus  iochd,a'gabhail  eòmhnuidh, 
'n  an  uchd-san  na  'n  a  chridhe-san  ?  An  ni  so  a 
bhuineas  do  reuson,  gabhail  seachad  air-san 
agus  bualadh  aig  na  dorsaibh  aca-san  ?  Am  bheil 
thu  am  barail,  a  chionn  gur  daoine  's  nach  Dia 
iad,  a  chionn  gu  'n  do  thuinich  iad  f'ada  an  aim- 
sir  air  thalamh,  agus  gu  'n  d'  f  hiosraicheadh  iad 
le  anmhuinneachdaibh,trioblaidibh,agus  buair- 
idhibh  na  beatha  so,  gu  'm  bheil  e  ni  's  usa 
dhoibh-san  na  tha  e  dha-san  do  staid  no  do  chàs 
a  thuigsinn  ?  Tha  mi  a'  creidsinn  gur  h-e  so  am 
beachd  a  tha  agad,  agus  gu  'm  bheil  am  beachd 
so  a'  cur  impidh  ort  an  ni  so  a  dheanamh. 
Ach,  O,  is  faoin  agus  is  clì  do  bharail !  Nach 
bu  duine  Criosd — 's  nach  b'  e  so  aon  reuson 
àraid  air  e  fèin  a  sgeudachadh  leis  an  nadur 
dhaona,  nach  leugh  's  nach  foghluim  thu  gu  'm 
b'  e  so  fàth  misnich  an  Abstoil  ann  an  tarruing 
dlùth  do  Dhia. — (Eabh.  iv.  14,  15.)  'S  nach 
cluinn  thu  an  cuireadh  caomh,  caoimhneil,  do 
pheacaich  bhochda, — "Thigibh  a'  m  ionnsui- 
dh-se  sibhse  uile  a  ta  ri  saothair,  agus  fuidh 
throm  uallaich ;  agus  bheir  mise  suaimhneas 
dhuibh.  Gabhaibh  mo  chuing  oirbh,  agus 
foghlumaibh  uam,  oir  a  ta  mise  macanta  agus 
iriosal  an  cridhe,  agus  gheibh  sibh  fois  do  'r  n- 
anamaibh." — (Matt.  xi.  28.)  Cha  'n  'eil  do 
reusoìn  air  son  aoradh  a  dheanamh  aon  chuid 
do  ainglibh  no  do  naoimh,  ceart.  Cha  'n  eil 
tuigsenàdurra  an  duinea'tabhairt  gnùis  dhoibh, 
agus  tha  Focal  an  Tighearna  tur  agus  buileach 
'n  an  aghaidh.  Ach,  a  Dhonnchaidh,  tha  cùis 
chasaid  ni  's  miosa  na  so  agam  ri  thabhairt 
an  aghaidh  d'  Eaglais,  agus  bu  mhaith  leam 

cothrom  a  thoirt  dhuitse  a  pàirt  aghabhail  s  a 
sheasamh.  Feudaidh  e  bhi  gur  h~ise  a  tha  ceart, 
agus  sinne  a  tha  cèarr  ;  agus  o  'n  a  tha  'n  ni  so 
comasach  l>u  mhaith  leam  gu  'm — fireanaich- 
eadh  ise  i  fèin,  anns  an  ni  anns  am  bheil  mise  'g 
ameas  mearachdach;  agus  cha'ne  mise  a  mhàin 
agus  an  Eaglais  d'  am  buin  mi,  ach  na  h-Eag- 
laisean  ath-leasaichte  air  fad.  C'  arson  a  tha 
sibhse  a'  deanamh  aoraidh  do  ìomhaighibh  no 
dealbhaibh,  do  altairibh,  dealbh  a'  chroinn 
cheusaidh,  a'  sleuchdadh  sìos  do  chroisibh, 
seadh,  do  na  tha  maireann  no  làthair  do  na 
Naoimh — 's  e  sin  r'  a  ràdh,  nithean  a  bhuineadh 
dhoibh  'n  uair  a  bha  iad  beò,  do'n  cnàmhaibh, 
am  folt,  agus  mar  sin  sìos  ?  C'  àit  am  bheil  do 
bharrantas  's  an  fhìrinn  air  son  an  aoraidh  a  tha 
sibh  a'  toirt  doibh  so  ?  Ghabh  mise  tomhas 
saothair  a  rannsachadh  nan  sgriobtuirean  a 
dh'fheuchainn  an  amaisinn  air  ni  's  am  bith 
do  bharrantas  air  son  so;  ach  chuige  so,  shaoth- 
raich  mi  gu  dìomhain ;  agus  air  chinnt  a 
Dhonnchaidh,  o  'n  a  tha  thusa  ag  aontachadh 
le  d'  Eaglais  annsna  nithibh  so,  cha'n  fheud  e 
bhi  air  a  mheas  leat  'n  a  ni,  aon  chuid  iongan- 
tach  no  mi-mhodhai],  no  cèarr,  gu  'm  biodh 
sùii  agam  ri  solus  uaitse  do  'n  taobh.  Nis ; 
ann  am  freagairt  do  m'  cheist,  na  toir  oidhirp 
air  mo  shùilean  a  dhalladh, — oir  tha  mi  làn 
deas  gu  co-aontachadh  leat,  eadhon  anns  an 
ni  so  a  tba  mi  aig  an  àm  a'  faicinn  cèarr  agus 
toibheumach  ;  ma  dhearbhas  tu  dhomh  o  'n 
Bhìoball  e.  Rud  eile, — na  can  rium,  oir  cha 
ghabh  mi  uait  e, — nach  'eil  sibh  a'  deanamh 
aoraidh  do  na  nithibh  a  dh'  ainmich  mi  ? 

Donnchadh.  Cha  n  eil  mi  idir  ag  àicheadh  an 
ni  so  a  tha  thu  a'  cur  as  ar  leth,  tha  sinn  gun 
teagamh,  a'  tabhairt  aoraidh  dhoibh ;  agus 
cha  'n  i  an  Eaglais  chaitliceach  an  aon  Eaglais 
a  tha  a'  deanamh  sin.  Tha  a'  chuid  is  pailte 
do  chriosduidhibh  an  domhain  ciontach  anns 
an  ni  so,  ma  's  ciont'  e.  Ach  ged  a  tha  sinn  a' 
deanamh  so,  tha  eadar-dhealachadh  mòr  eadar 
a'  ghnè  aoraidh  a  tha  sinn  a'  toirt  do  na  nith- 
ibh  air  an  d'  thàinig  thu,  agus  an  t-aoradh  a 
tha  sinn  a'  tabhairt  do  Dhia. 

Eòghan.  Feudaidh  sin  a  bhi  mar  sin ;  ach 
tha  e  doirbh  dhomhsa  a  dheauamh  a  mach. 
B  àill  leam  gu  mìnicheadh  tu  dhomh  e  ;  oir 
gun  teagamh  tha  iarrtus  dian  agam — air  a 
thuigsinn.  Ma  tha  diubhar  ann,  cha  cìean  an 
t-sùil  no  a'  chluas  a  mach  e.  'S  tric  a  tha  mi 
beachdachdadhaair  bhor  dòigh  aoraidh  araon  do 
'n  Trianaid  agus  do  na  cuspairibh  a  dh'  ain- 
mich  mi,  ach  cha  b'  urrainn  domh  an  t-eadar- 
dhealachadh  so  a  dheanamh  a  mach.  Bha  mi 
'g  ur  faicinn  a'  sleuchdadli  sìos  do  cìheaìbh  na 
h-Oighe,  nan  abstol  agus  nan  Naomh,  seadh 
do  chnàmhaibh  dhaoine,  le  h-urram  cho  mòr,  a 
rèir  fìanuis  mo  shùl,  's  a  chunnaic  mi  riaruh 
sibh  ag  aoradh  do  'n  Uile-chumhachdach  fèin  ; 
agus  bha  a'  cheart  uiread  do  bhlàth  treibh- 
dhireis  agus  urraim  ann  bhur  gnùis  's  'n  ur 
giùlain  'n  uair  a  bha  sibh  ag  aoraclh  do  na  cus- 
pairibh  faoine  ud  's  n  uair  is  e  an  Dia  beò 
agus  f  ìor  an  cuspar  a  bha  agaibh  's  an  amharc. 
Nis,  ma  tha  eadar-dheaìachadh  ann  an  nàdur 
an  dà  aoraidh,  bu  mhaith  leam  gu  mìnicheadh 
tu  dhomhe;   agus   ma  thèid  agad-s'  air  so  a 


16 


dheanarah,  bithidh  soirbheachadh  agad  nach 
robh  aig  ùghdair  a  leugh  mi  riamh  mu  'n  chùis ; 
agus  thug  mi  sùil  air  fear  no  dhà  dhiubh. 

Don.  Ma  thachair  sin,  Eòghain,  cha  'n  f heud 
mo  dhòchas-sa  a  bhi  ro  làidir  gu  'n  soirbhich 
an  gnothuch  leam-sa  :  agus  gu  labhairt  gu  saor 
riut,  cha  do  thuig  mi  fèin  gu  ro  mhaith  e  ged 
bha  'n  sagart  'g  a  mhìneachadh  dhuinn  uair 
no  dhà.  'S  e  so  an  t-eadar-dhealachadh  a  bha 
esan  a'  deanamh  a  mach  :  nach  b'  aoradh  idir 
a  bha  sinn  a'  tabhairt  do  dhealbhaibh,  nach 
robh  ann  ach  Seirbhis.  Ach,  gun  teagamh,  mar 
a  thubhairt  thu,  tha  'n  t-seirbhis  cho  choltach 
ris  an  aoradh  's  an  t-aoradh  ris  an  t-seirbhis, 
's  nach  b'  urra  dhomh  fèin  riamh  an  t-ead- 
ar-dhealachadh  fhaicinn. 

Eòghan.  Fàgamaid  mar  sin  fèin  e.  Gabh- 
amaid  focal  an  t-sagairt  mar  roghuinn  air  fian- 
uis  ar  sùl  fèin — ni  a  tha  a  luchd-leanrahuinn  a' 
deanamh  ann  an  iomadh  ni.  Ach  cuiream  ceist 
eile  riut,  agus  air  chinnt'  thèid  agad  air  i  so 
f  huasgladh  ann  an  rathad  ni  's  tuigsiche  na  'n 
tè  ud  eile.  Ciod  an  tairbhe  no  a'  bhuannachd 
a  tha  thu  a'  gealltuinn  do  d'  anam  's  a'  faotainn 
o  'n  aoradh  a  tha  thu  a'  toirt  do  na  nithibh  ud 
a  bha  mise  ann  an  cainnt  an  naoimh  Phòil  a' 
meas  'n  an  nithibh  faoine  agus  dìomhain  ?  Air 
chinnt',  a  Dhonnchaidh,  'n  uair  a  tha  sibh  air 
uairibh,  'n  uair  a  ghiùlaineas  ur  sporan  an 
cosdus,  a'  dol  thar  chaoil,  dhùthchannan,  agus 
chuantan  a'  shleuchdadh  sìos  ann  an  teamp- 
laibh  a  choisrigeadh  do  dhealbh  na  h-Oighe 
Muire,  no  naomh,  no  ban-Naomh  choraharr- 
aichte,  tha  sibh  a'  gealltuinn  buannachd  nach 

beag  dhuibh  fèin  an  cois  ur  dragha,  ur  saothair, 
's  ur  cosdus,  agus  gu  deimhin  cha  b'  i  a'  bhuann- 
achd  bheag  a  dh'  fheumadh  sibh  a  bhuain. 

Donnchadh.  O,  tha  sinn  a'  deanamh  sin;  agus 
is  lìonmhor  iad  a  fhuair  buannachd  ri  linn  an 
saothar.  Tha  'n  sealladh  riochdail  a  tha  sinn 
a'  faotainn  do  'n  Oigh  naomha  a'  dùsgadh  's  a' 
beothachadh  smaointean  cràbhach  agus  aig- 
nidhean,  agus  faireachduinnean  diadhaidh  'n 
ar  anamaibh.  Tha  'n  dealbh,  no  'n  ìomhaigh  a' 
gairm  gu  'r  cuimhne  nan  nithe  glòrmhor  agus 
mòraarinn  i  gu  tiic  air  son  a  luchd-aoraidh;  an 
inbhe  àrd  agus  urramach  a  tha  i  a'  mealtuinn 
— agus  na  mìorbhuilean  mòra,  comharraichte 
a  dh'oibricheadh  le  cuid  do  na  naoimh  anns 
gach  linn  do  'n  Eaglais.  Ach,  's  i  a'  chrìoch 
bheannaichte  a  bha  aig  an  Eaglais  ann  an 
gnùis  a  thabhairt  do  'n  aoradh  a  tha  i  toirt  do 
dhealbhaibh  agus  do  ìomhaighibh  gu  'n  neart- 
aicheadh  agus  gu  'm  beothaicheadh  iad  spiorad 
cràbhaidh  anns  an  anam  ;  agus  's  i  so  a'  bhuan- 
nachd  àraid  a  tha  mi  fèin  a'  gealltuinn  dhomh 
fèin  uatha. 

Eòghan.  Cha  'n  'eil  mo  bharail-sa  idir  cho 
seirceil  ri  d'  bharail-sa  mu  'n  chrìch  a  bh'  aig 
d'  Eaglais  anns  a'  chùis  so; — ach  cha'n  innis  mi 
c  air  son  an  tràth-sa — gabhaidh  mi  cothrom  air 
m'  inntinn  a  thabhairt  duit  air  so  uair-eigin 
eile.  Ach  ciod  a  their  thu  a  Dhonnchaidh, 
ma  dhearbhas  mise  dhuit  à  beul  Eachdraidhean 
agus  Dhiadhairean  Pàpanach  fèin,  gur  h-ann  a 
bha,  agus  a  tha,  dealbhan  agus  ìomhaighean 
agus  na  bheil  air  brath  agaibh  a  bhuineadh  aon 
uair  do  na  naoimh,  agus  d'  am  bheil  sibh  a'  toirt 

nrraim,  a'  tachdadh  'sa'  mùchadh  spiorad  crabh- 
aidh — seadh  a'  cumail  a  mach  gu  'm  bheil  an 
sluagk  aineolach,  dall,  ullamh  gu  iad  fèin  a 
thoileachaclh  le  aoradh  a  thoirt  do  'n  dealbh 
fèin,  gun  an  inntinn  a  thogail  a  dh'ionnsuidh 
nan  naomh  no  nam  ban-noamh  a  bha  iad  a' 
cumail  a  mach.     Àch,  a  Dhonnchaidh,  leigea- 
maid  dhinn  a'  chuid  so  do  'n  argumaid ;  àgus 
faiceamaid  am  bheil  an  ni  so  air  a  cheadachadh 
no  a'  faotainn  gnùis  o  Dhia ;   cha  'n  abair  thu 
rium-sa  gu  'm  bheil  daoine  ni  's  comasaiche  air  an 
stiùradh  fein  anns  an  ni  so,  no  Focal  an  Tig- 
hearna ;  agus  cha  'n  f  heud  thuaradh  gu  bheil  an 
riaghailt  chinnteach,  chothromach  so,  balbh  no 
tosdach  mu'n  chìiis  anabarrach  chudthromach 
so.  Agus,  cluinn  mi,aDhonnchaidh,ged  abheir 
thu  deich  mìle  aobhar  agus  reuson  dhomh  air 
son  an  aoraidh  so,  cha  bu  truime  iad  ann  am 
bharail-se  na  duslach  na  slige-thomhais.     Cha 
'n  fheudar  an  luaidh  a  choimeas  ris  an  òr. 
Cha  'n  fheudar  an  daoimean  a  choimeas  ri 
aon  do  chlochaibh  na  tràghad.    Cha  'n  f  heudar 
tuigse  agus  reuson  dhaoine  a  choimeas  ri  tuigse 
agus  reuson  an  Dè  neo-mhearachdaich.  Cha  'n 
f  heudar  'f  hianuis-san  a  chur  a  thaobh,  agus  am 
barail-san   a  ghabhail   mar  roghainn.      Ciod 
i  fianuis  Dhè  's  ghnothuch  chudthromach  so? 
Am  bheil  esan  a'  roinn  na  glòire  sin  a  bhuineas 
dha  fèin  ri  ainglibh  no  ri  naoimh  ?     Am  bheil 
e  'g  an  leigeadh  ann  am  pàirt  no  'n  comaidh  ris  ? 
Dean  so  a  mach,  ach  cha  'n  ann  le  creud,  no 
àitheantaibh,  no  reachdaibh  Phàpa,  no  chomh- 
airlean,  no  na  h-Eaglais  ;  agus  a  clh'  aindeoin 
cho  fhad  's  a  tha  mo  bheachd  's  mo  bharail  o  d' 

bharail-sa,anns  anniso, — glacaidh  miairlàimh 
thu,  agus  cuiridh  mi  suas  m'  ùrnuiodiean  maille 
riut-sarisna  h-ainglihh,  's  an  Naomh  Oigh,'s  na 
h-Abstoil,  's  gach  naomh  eile  a  dh'  fhàg  an 
saoghal,  a  thogras  tu.  An  còrd  an  tairgse  so 
riut  ?  An  glac  tha  mo  làmh  air  na  cùmhnant- 
aihh  so,  a  Dhonnchaidh  ?  Glac  do  Bhìoball, 
s'  thoir  do  chòmhdachadh  as  a  sin.  Cuimhnich, 
chuir  thu  d'  aonta  ris  mar  tha,  mar  an  aon 
riaghaiìt  neo-mhearachdach  arms  gach  cùis 
do  'n  t-seòrsa  so.  So,  so,  togamaid  ar  cùis  o 
dhaoinibh  gu  Dia  e  fèin.  Cha  mheall  esan.  Cha 
do  thachair  dha-san  mar  a  thachair  do  dhuine. 
S'  i  a  mhiann  gu  'n  tigeamaid  a  chum  eòlas  na 
fìrinn  ;  ar  toirt  à  dorchadas  gu  solus,  agus  o 
chumhachd  shàtain  d'  a  ionnsuidh  fèin.  Ciod  a 
mhaille  a  th'  ort  ?  Am  bheil  eagal  ort  do  shùil 
a  thogail  ris  a'  ghrèin  ghlòrrnhoir  sin  ?  Am 
bheil  eagal  ort  gu  'n  èirich  do  'n  ghrèin  's 
do  n  ghealaich,  's  na  reultan  iùil  d  'am  bheil  thu 
a'  toirt  gèill,  agus  leis  am  bheil  thu  a'  stiùradh  do 
chùrsa  mar  do  'n  ghealaich  's  na  lòchrain-iuil 
ud  a  tha  dealradh  's  an  iarmailt,  'n  uair  a  dh' 
èireas  a'  ghrian  o  chùl  nam  beann,  'g  m  foluicli 
iad  an  gnùis,  s'  gu  mùchar  an  solus  r  S'  maith 
a  dh'fheudas  tu  'n  t-eagal  so  a  bhi  ort.  Sìn 
dhomh-sa  an  leabhar  naomha.  Leigearaaid  le 
'Ughdair  beannaichte  'fhianuis  fèin  a  thoirt  mu 
'n  chùis  a  tha  'n  connspoid  eadarainn — seadh 
— eadar  d'  Eaglais-sa  agus  na  h-eaglaisean 
Ath-Ieasaichte  air  fad.  Tha  f  hios  aige-san  d'  an 
aithne  an  cridhe,  air  a'  chìaonadh  làidir  a 
thàinig  air  an  duine  gu  dol  air  seacharan,  air 
strìopachas  uaith  fèin  gu  h-iodhol-aoradh,  Bha 

f  hios  aige  gu  'n  robh  an  taois  ghoirt — a'  bheirm 
so  ag  oibreachadh — seadh,  agus  gu  'n  oibrich- 
eadh  i,  ann  an  cridhe  a'  phobuill  a  thagh  e  dha 
fxin.  Bha  fhios  aige  air  an  spèis  a  thug  iad 
do  iodholaibh  agus  iodhol-aoradh  na  h-Eiphit. 
Cha  d'  fhàg  e  idir  iad  ann  an  dubhar,  ceò,  no 
aineolas  aon  chuid  a  thaobh  a  chuspair  d'  am 
bu  chòir  aoradh  a  dheanamh,  no  mu  'n  ghnè 
no  'n  rathad  anns  an  robh  iad  gus  a  dhean- 
amh.  Thug  e  dhoibh-san  agus  d'  a  eaglais 
anns  gach  linn,  'inntinn,  'a  rùn  anns  a'  chùis 
so,  air  na  clàiribh  cloiche  sin  a  sgrìobh  e 
le  a  naomh-làimh  fèin  air  mullach  an  t- 
slèibhe,  agus  a  thug  e  do  Mhaois.  ''  Na  biodh 
dia  's  am  bith  eile  agad  ann  mo  làthair-sa." 
"  Na  dean  dhuit  fèin  dealbh  snaighte,  no 
coslas  ni  's  am  bith,"  &c.  &c.  Ciod  a  their 
thu  ri  so,  a  Dhonnchaidh !  sin  agad  briathran 
an  Dè  bheò  agus  neo-chaochluidhich — sin 
agad  an  gàradh  leis  an  do  chuir  e  dìon  air 
'aoradh  fein  ;  agus  sin  agad  a'  chainnt  anns  an 
do  thoirmisg  e  cuspairean  eile  agus  ìomh- 
aigheachd  d'  a  phobull.  Tha  'n  gàradh  so  agad 
'g  ad  chuartachadh  air  gach  làimh,  mur  leum 
thu  thairis  ;  oir  cha  'n  fhaigh  thu  a  mach  aon 
chuid  air  dorus  beòil  no  cùil.  Agus  cha  dean  e 
'n  gnothuch  a  ràdh  nach  'eil  sibh  a'  toirt  a'  ghnè 
aoraidh  sin,  aon  chuid  do  'n  dealbh  òir  no  airgid 
no  umha,  no  ciod  air  bith  cungaidh  eile  d'  an 
dean  sibh  e,  a  tha  sibh  a'  toirt  do  Dhia. 
Cuiribh  an  t-ainm  air  a  thogras  sibh,  aoradh 
dhoibh  tha  sibh  a'  toirt ; — agus  le  so  a  dhean- 
amh,  tha  sibh  a'  briseadh  àithne  an  Tighearna. 
Tha  sibh  a'  cromadh  sìos  dhoibh — tha  sibh  a' 

losgadh  choinnlean  agus  tùis  air  am  beulaobh, 
agus  dh'fhairtlich  orm-sa  riamh,  diubhar  's  am 
bith  fhaicinn  eadar  bhur  n-aoradh  dhoibh-san 
agus  do  'n  Dia  bheò  agus  fhìor.  Agus,  nach 
beachdaich  thu,  a  Dhonnchaidh,  air  an 
reuson  a  tha  Dia  a'  toirt,  anns  an  àithne  a 
thaobh  an  ni  so  a  tha  e  a'  toirmeasg  "  oir  is  Dia 
eudmhor  mi^  a'  leantuinn  anigidheachd  nan 
athraichean  air  a'  chloinn,  gus  an  treas  agus 
an  ceathramh  ginealach  dhiubh-san,"  &c.  Tha 
thu  fèin  agus  do  shagart,  d'  Eaglais,  agus  do 
cheann-iùil,  am  Pàpa,  a'  saltairt  gu  dàna  air  an 
àithne  so — tha  sibh  a'  tabhairt  oilbheim  do 
Dhia — anns  an  ni  so  tha  sibh  'g  a  bhros- 
nuchadh  gu  feirg  agus  corruich — seadh,  tha 
sibh  anns  an  ni  so,  mar  ann  an  iomadh  ni  eile 
a'  toirt  eas-urraim  do  'n  tuigse  's  'do  'n  reuson 
a  bhuilich  e  oirbh.  Agus  ged  nach  biodh  reu- 
son  's  am  bith  eile  agaibh  ach  e  so  'n  a  aonar, 
(ach  tha  iomas  a'  bahrrachd  air),  bu  leòir  e 
do  'n  Eaglais  gu  Focal  an  Tighearna  a  chum- 
ail  uaibh,  agus  an  àithne  so  a  chumail  a 
mach  as  an  leabhar  cheudna — ni  a  tha  bhur  n- 
Eaglais  a'  deanamh  anns  na  h-uile  àite  anns 
am  bheil  sin  'n  a  cumhachd.  Nach  uamh- 
asach  bhi  a'  cleith  's  a'  folach  an  tomhas  is 
lugha  do  reachdaibh  agus  do  laghannaibh  Dhè 
uaibh — agus  nach  uamhasaiche  na  so  uile, 
bhi  a'  toirt  misnich  dhuibh,  bhi  a'  toirt  meas 
agus  urram  do  nithibh  a  tha  am  focal  sin  a' 
toirmeasg  dhuibh,,  Agus  ma  tha  sin  com- 
asach,  tha  d'  Eaglais  ciontach  do  ni  ni  's  uamh- 
asaiche  na  so  uile.  Tha  i  a'  deanamh  buannachd 
shalaich  agus  mhi-naomha  air  sàil  nan  cus- 

pairean  aoraidh  d'  am  bheil  i  a'  toirt  gnuis, 
Tha  i  leotha  so  a'  lomadh  's  a'  fionnadh  sporain 
an  t-sluaigh  a  tha  i  a'  dalladh  's  am  meall- 
adh  anns  an  ni  so,  agus  'g  an  creachadh  do  'n 
cuid,  do  'n  anam,  's  do  'n  Dia.  Cha  'n  'eil  e  'n 
am  chumhachd  an  diubhar  is  luglia  fo  'n  ghrein 
a  chur  eadar  bhur  n-aoradh-sa  do  Dhia  le  iodh- 
olaibh,agus  samhlaibh,  agus  ant-iodhol-aoradh. 
sin  do  'n  robh  na  cinnich  ciontach  ;  s'  do  'n 
robh  claonadh  cho  làidir  aig  a  phobull  fèin  fo 
'n  t-sean  Tiomnadh — an  diubhair  is  lugha  ach 
a  mhàin  meud  bhur  n-aoraidh  do  dhealbh  Dhè, 
Chriosd,  an  Spioraid  Naoinih ;  agus  mar  sin 
sìos,  agìis  aoradh  chloinn'  Israeil  do  'n  laogh  òir 
anns  an  fhàsach,  agus  na  laoigh  chuireadh  suas 
le  Ieroboam  ann  an  Betel  agus  ann  an  Dan. 
Cha  chanadh  iadsan  gu  'm  b'  iad  na  h-iodhoil 
do  rìreadh  cuspairean  an  aoraidh ;  ach  gu  'n 
robh  iad  ag  aoradh  dhoibh  tre  na  h-iodholaibh. 
Ach  cha  'n  'eil  an  teagamh  is  lugha  a  thaobh 
a'  mhòir-shluaigh,  nach  robh  iad  clo'n  bhar- 
ail  gu  'n  robh  an  Diadhachd  ann  an  rathad 
air  chor-eigin  annta,  no  mu  'n  timchioll. 
Dìreach  mar  tha  na  mìltean  ann  an  Eaglaisibh 
a  thaobh  nan  dealbhan  a  tha  air  an  cur 
suas,  an  dèigh  dhoibh  a  bhi  air  an  coisrigeadh 
ann  an  ionadaibh  àraidh,  do  'n  bharail,  gu  'm 
bheilna  cuspairean  air  am  bheil  iad  'n  an  samh- 
laidhibh  a  làthair  annta  cuideachd.  Tha 
sinn  ag  aoradh,  deir  thusa,  do  chuid  dhiubh,  a 
chionn  gu  'n  d'  oibricheadh  mìorbhuiìean  mòra 
agus  comharraichte  leotha,  's  gu  bheil  sùil 
againn  ri  beannachdaibh  eug-samhla  fhaigh- 
inn  uatha,  sinn  fèin.     Cha  d'  oibricheadh  le 

crois  Chriosd,  no  le  h-aon  d'  ur  n-iodhola 
riamh,  mìorbhuilean  cho  iomraiteach, — 's  a  dh' 
oibrich  Dia  leis  an  nathar,  umha.  Ach,  ciod  bu 
deireadh  dhi  sin  ?  "N  uair  a  thòisich  clann 
Israeil  air  aoradh  a  thabhairt  dhith,  bhris- 
eadh  i  'n  a  bloighdibh  le  righ  Heseciah. — 
Ach,  na  nieas  gu  'm  bheil  mise  a'  creidsinn  gu  'n 
d'  oibricheadh  uiread  agus  aon  mhìorbhuiì 
riamh,  le  h-aon  do  bhur  n-iodholan,  no  bhur 
dealbhan.  Tha  thusa  a'  toirt  gèill  do  so — cha  'n 
'eil  mise  ; — agus  feudaidh  mi  cothrom  a  ghabh- 
ail  aig  còdhail  eile  air  mo  reuson  a  thoirfc  duit. 
An  saoil  thu  gu  'n  toir  no  gu  'n  d'  thug  Dia 
gnùis  do  ghnè  aoraidh  a  thoirmisg  e?  air  son 
an  robh  a  dhian  fhearg  agus  a  chorruich  air  an 
dòrtadh  a  mach  a  rithist  agus  a  rithist  air  a 
phobull  fèin.  Thae  eu-comasach.  B' ionann 
sin  agus  a  bhi  dubhadh  a  mach  'àithne  fèin. 
B'  ionann  sin  a^us  a  bhi  a'  togail  suas  leis  an 
dara  làimh  an  ni  a  bha  e  a'  tilgeadh  sìos  leis  an 
làimh  eile.  Leugh  ciod  a  deir  e  anns  a  iv. 
caibideil  do  Leabhar  Dheuteronomi.  Leugh 
ciod  a  deir  an  t-Abstol  Eòin  anns  a  v.  caib — 
d'  a  cheud  Litir.  Ciod  a  their  thu  ris  na 
nithihh  so  uile  nis,  a  Dhonnchaidh  ?  An  creid 
thu  d'  Eaglais  a  roghainn  air  Dia  ?  An  toir 
thu  gèill  ni  's  luaithe  do  àitheantaibh  dhaoine 
na  do  Fhocaì  Dhè  a  sheasas  agus  a  mhaireas 
gu  sìorruidh. 

Donnchadh.  Ma  ta,  Eòghain,  cha  mhaith  tha 
fios  agam  fèin  ciod  a  their  no  smaoinicheas 
mi.  Tha  m'  inntinn  air  a  cur  gu  h-anabarrach 
tre  a  chèile  le  d'  chainnt.  Tha  mi  mar  gu  'm 
oiodhna  bunaitean  air  am  bheilmi,a'fàilneach- 

adh  fodham.  Tha  'n  fhirinn,  agus  fianuis  mo 
thuigse  agus  rao  reusoin  fèin  a  co-chòrdadh  ri 
mòran  do  na  labhair  thu ;  ach  tha  na  h-earranna 
sin  do  f  hìrinn  Dhè  aieugh  thu,  agus  a  bha  thu 
a'  mìneachadh,  'g  am  lìonadh  le  h-uamhas, 
agus  ball-chrith.  Tha  mi  a'  cur  romham  tuill- 
eadh  do  m'  ùine  's  dom'  smaointeanabhuileach- 
adh  air  na  nithibh  cudthromach  so  ;  oir  ma  tha 
'n  fhìrinn  agad-sa,  's  eagalach  am  mearachd 
anns  an  robh  mise  gus  a  so.  Gu  'n  stiùireadh 
Dia  mi  gu  solus  na  fìrinn. 

Eòghan.  Gu  'n  dèonaicheadh  Esan  sin;  agus 
deònaichidh.  Ach  iarr  thusa  sin  uaithe  air  a' 
bhonn  air  an  dean  se  e — air  bonn  toillteanais 
a  Mhic  fèin ;  agus  tarruing  dlùth  dha  'n  a 
ainm-san, — seadh  'n  a  ainmsan  'n  a  aonar. 
Smaoinich  air  na  nithibh  so. 

Don.  Ni  mi  sin ; — agus  bithidh  tuilleadh 
còmhraidh  againn  mu  'n  dèighinn  an  ùine  gun 
bhi  fada. 


A    CHRIOCH. 


